**ХАБАРЛАМА**

2025 жылғы 21 қыркүйекте Ақмола облысы Бурабай ауданы Бурабай кенті әкімінің сайлауы өтті.

Бурабай аудандық сайлау комиссиясы «Қазақстан Республикасындағы сайлау туралы» Қазақстан Республикасы Конституциялық Заңының 14-бабының 9) тармақшасына, 44-бабының 2-тармағына, 45-бабына, 113-10-бабына сәйкес учаскелік сайлау комиссияларының Бурабай ауданы Бурабай кенті әкімінің сайлау нәтижелері туралы хаттамаларының негізінде сайлау қорытындыларын анықтады:

Сайлау округі бойынша сайлаушылар тізіміне 3442 азамат енгізілді, олардың 1959-ы дауыс берді. Жарамсыз бюллетеньдер саны – 31, «Бәріне қарсы» деген жолда белгісі бар - 39. Әрбір кандидатқа берілген дауыс саны:

Дәулетбеков Н.Е. – 205; Қазтаев Ж.Т. – 420; Хасенов С.А. – 1264.

Хасенов Серікболсын Асқарұлы Бурабай кентінің әкімі болып сайланды, 1993 жылы туған, «Жаңа Тұрмыс 2020» ЖШС директорының өндіріс жөніндегі орынбасары, Щучинск қаласында тұрады, өзін-өзі ұсыну тәртібімен ұсынылған.

**Бурабай аудандық сайлау комиссиясы**